מרד קבוצת וגנר

מרד קבוצת וגנר הוא מרד שהתרחש ברוסיה ב-23 וב-24 ביוני 2023, במהלכו קבוצת וגנר, החברה הצבאית הפרטית רוסית, מרדה בממשלת רוסיה. המרד התעורר על רקע המתיחות הולכת וגוברת בין משרד ההגנה הרוסי לבין יבגני פריגוז'ין, מנהיג וגנר. במהלכו הקבוצה כבשה חלקים משטחה של רוסיה. למחרת, לאחר משא ומתן, פריגוז'ין וכוח וגנר נסוגו מהשטחים שכבשו. פריגוז'ין פלש לרוסיה מתוך אוקראינה שם שהה בשל מלחמת אוקראינה–רוסיה בראש קבוצת וגנר, כוח המונה כ-25,000 איש (אך ייתכן שרק כ-8,000 השתתפו בפועל במסע) אל רוסטוב על הדון, עיר במחוז רוסטוב שברוסיה, הסמוכה לגבול אוקראינה–רוסיה, ואמר: "נשמיד את כל העומד בדרכנו". לאחר מכן השתלטו כוחות וגנר על רוסטוב על דון ועל מפקדת המחוז הצבאי הדרומי בה ללא התנגדות. כוח אחר של קבוצת וגנר נע צפונה לכיוון מוסקבה. בעקבות האירועים, נשיא רוסיה, ולדימיר פוטין, כינה את מעשי קבוצת וגנר "בגידה" והבטיח לדכא את המרד. כוחותיו של פריגוז'ין הגיעו, לפי דיווחים, לצפון מחוז טולה, כ-200 קילומטרים בלבד מהקרמלין. בשעות הערב, הודיע נשיא בלארוס אלכסנדר לוקשנקו כי הגיע להסכמה בדבר נסיגה של פריגוז'ין, ולאחריה, פריגוז'ין הודיע כי כוחותיו יחזרו לבסיסיהם "על מנת למנוע שפיכת דם רוסי". בשנת 2014 הקים יבגני פריגוז'ין את קבוצת וגנר, חברה צבאית פרטית רוסית. בשנותיה הראשונות פעלה הקבוצה בסוריה ובאזורים נוספים בהם הייתה לרוסיה פעילות צבאית מוגבלת. על רקע הפלישה הרוסית לאוקראינה ב-2022, גברה השפעתו של יבגני פריגוז'ין וקבוצת וגנר על המלחמה. ערב הפלישה נוצרו מתח ביחסים בין פריגוז'ין להנהגה הרוסית. פריגוז'ין מתח ביקורת על שר ההגנה סרגיי שויגו על פעולות הצבא הרוסי בסוריה, ואמר כי הצבא הרוסי פועל שם ב"שיטות מיושנות". צמיחת ההשפעה של קבוצת וגנר נבעה מכישלון התוכניות הראשוניות של ההנהגה הרוסית להביס את אוקראינה במהירות. האבידות הגדולות שספג הצבא הרוסי בתחילת המלחמה והימנעות של פוטין מגיוס חיילי מילואים, אילצו את השלטון לגייס שכירי חרב ולהגדיל את תלותו בקבוצות פרטיות כמו קבוצת וגנר. עם התקדמות הלחימה, המשאבים וכוח האדם שעמד לשרות קבוצת וגנר גדל משמעותית וכן תפקידו בלחימה. הקבוצה החלה להתפס ככוח צבאי דומיננטי ברוסיה, אך בד בבד כצבא פרטי של פריגוז'ין שאינו כפוף לחוק הרוסי או להיררכיה הצבאית של רוסיה. בשל כך החל משרד ההגנה הרוסי לנסות להגביל את השפעתו הגוברת של פריגוז'ין ברוסיה. המחלוקת בין פריגוז'ין לבכירי משרד ההגנה הרוסי נהפכה לפומבית יותר ויותר בצל מספר האבידות העצום במהלך הקרב על באחמוט וסביבתה הקרובה. פריגוז'ין התעמת שוב ושוב עם שר ההגנה הרוסי, שויגו, ועם הרמטכ"ל הרוסי, גרסימוב. לטענתו, הם מעכבים בכוונה את משלוחי הציוד והתחמושת, להם כוחתיו זקוקים בכדי לכבוש סופית את באחמוט, במטרה להכשיל אותו. פריגוז'ין ניצל את מעמדו והצלחות אנשיו בחזית כדי לדווח מהחזית, תוך הפרה של חוקי הצנזורה הרוסיים, והציג את עצמו וחיליו כעדיפים על ממסד הצבאי הרוסי. דבריו הביאו לו פרסום ועלו חששות שהוא מנסה למצב את העצמו כשחקן פוליטי. ב-27 במאי, מילבלוגר ושר ההגנה לשעבר של הרפובליקה העממית של דונייצק, איגור "סטרלקוב" גירקין, האשים את פריגוז'ין בקשירת קשר להעסיק את קבוצת וגנר כדי לתזמר הפיכה בתוך רוסיה. בתחילת יולי המתיחות הסלימה, פריגוז'ין טען כי הצבא ניסה לתקוף את כחות וגנר, ופרסם סרטון בו הקבוצה עצרה את סגן אלוף רומן ונוויטין, מפקד חטיבה ה-72 של רוסיה, אומר כי הורה לחייליו לפתוח באש על שירה של כוחותיו, לכאורה כשהוא שיכור. ב-10 ביוני, ההגנה הרוסי הורה לקבוצת וגנר לחתום על חוזים עם הצבא לפני 1 ביולי, ולמעשה לשלב את וגנר ככפוף במבנה הפיקוד הרגיל ולצמצם את השפעתו של פריגוז'ין. פריגוז'ין סירב להוראה. לפי מודיעין האמריקאי, פריגוז'ין, החליט לאתגר את ההנהגה הצבאית ברוסיה מספר ימים לפני 23 ביוני. ב-23 ביוני 2023 פרסם פריגוז'ין בטלגרם כי חיילי משרד ההגנה הרוסי הפגיזו את עמדותיו, והבטיח לנקום בהנהגת משרד ההגנה הרוסי. הוא הפיץ סרטון בערוצי טלגרם המזוהים עם קבוצת וגנר, אשר תועד במחנה וגנר שהותקף על ידי טיל רוסי. הדבר אומת על ידי כלי תקשורת נוספים ברוסיה. מנגד משרד ההגנה הרוסי הכחיש את ההאשמות בדבר התקיפה נגד וגנר. באותו ערב הודיע פריגוז'ין על תחילתו של סכסוך מזוין עם משרד ההגנה והצהיר שיש לעצור את ה"רוע" בהנהגה הצבאית, והבטיח "לצעוד למען הצדק". וציין כי לא הייתה הצדקה לפלישה הרוסית לאוקראינה, והאשים את שר ההגנה, סרגיי שויגו, בכישלון המערכה ובמותם של חיילי צבא רוסיה בשדה הקרב. במהלך הלילה שבין 23 ל-24 ביוני פורסמה הקלטת שמע בקולו של פריגוז'ין, בטענה שכוחות וגנר נכנסים לרוסטוב על הדון וקוראים לכוחות הצבא הסדיר לא להתנגד. בהקלטה נוספת אמר כי ראש המטה הכללי הורה לחיל האוויר לתקוף את כוחותיו וגנר הנעים בדרכים בין כלי רכב אזרחיים, תוך שהוא מאשים את המטכ"ל בהתעלמות מחיי חפים מפשע. ומתן עדיפות להרג האוכלוסייה והודה לטייסים שסירבו, לדבריו, לבצע את הפקודות. כוחות וגנר טענו כי השתלטו על מבני צבא בעיר. הניו יורק טיימס דיווח על צילומים מאומתים המציגים את פריגוז'ין בחצר בניין המטה של המחוז הצבאי הדרומי פריגוז'ין נפגש עם סגן שר ההגנה יונוס-בק יבקורוב במפקדה, במהלכה ניסה יבקורוב לשכנע את פריגוז'ין להסיג את חייליו ללא הצלחה. צילומי עדי ראייה תיעדו שיירה ארוכה של כלי רכב צבאיים ואזרחיים בכיוון העיר, המורכבת לכאורה מקדירוביטים (אנ') אשר באו להילחם במורדים. אך לא דווח על קרבות ולכאורה הם לא נכנסו לעיר או נכנעו למורדים. שלטונות מחוז רוסטוב המליצו לתושבים להישאר בבתיהם, על אף זאת ניכרה צפיפות משמעותית במרכז העיר. פריגוז'ין הפציר בכל מי שרוצה להצטרף לסכסוך נגד משרד ההגנה לעשות זאת. והאשים את שויגו בשימוש בארטילריה ובמסוקים כדי להשמיד את קבוצת וגנר, וטען ששויגו "ברח בפחדנות מרוסטוב בתשע בערב". לדברי בכיר במשרד ההגנה האמריקני, סוכנויות הביון האמריקאיות זיהו כי לוחמים רוסיים רבים ערקו והצטרפו לכוחות המורדים. וכי חיילים וקצינים רוסים שנפרסו בתוך אוקראינה וכן בשטח הרוסי ובבסיסים הסמוכים לגבול אוקראינה תמכו במהלכים. לאחר כיבוש רוסטוב על הדון, החלו המורדים להתקדם לעבר מוסקבה מרחק של כ-1,100 קילומטרים מרוסטוב על הדון. ב-24 ביוני, לאחר קרבות קבוצת וגנר השתלטה על כל המתקנים הצבאיים בעיר וורונז', יותר מחצי הדרך לבירה, בקרבות על וורונז' הותקפו המורדים על ידי חיל האוויר ובתגובה הפילו 6 מסוקים ומטוס פיקוד והרגו לפחות 15 חיילים. בגבול ליפצק-ריאזאן הרסו השלטונות כבישים מהירים עם מחפרים בניסיון להאט את התקדמות השיירה. חלק מהדרכים נחסמו במשאיות ובאוטובוסי בית ספר. הצבא הקים קווי הגנה לאורך נהר אוקה (הזורם ממש דרומית למוסקבה) וחסם מעברי גשרים. מושלי מחוז ליפטסק ומחוז וורונז' קראו לכל האזרחים להישאר בבית, בעקבות דיווחים על טורים צבאיים ועימותים לאורך הכביש המהיר M4. לאחר מכן המשיכו לתוך מחוז ליפצק, כ-400 קילומטרים ממוסקבה. ויחידה מיוחדת התפצלה מהכוח הראשי כדי להגיע למחוז ריאזאן. בעקבות דיווחים על טורים צבאיים ועימותים לאורך הכביש המהיר M4, הכביש המהיר המחבר את הבירה עם מחוזותיה הדרומיים של רוסיה נסגר לתנועה כ-400 ק"מ מדרום למוסקבה מושלי מחוז ליפצק ומחוז וורונז' קראו לאזרחים להסתגר בבתים. צבא רוסיה והמשמר הלאומי פרס משוריינים במוסקבה וכן ברוסטוב ראש עיריית מוסקבה סרגיי סוביאנין, הכריז על משטר מבצעי ללוחמה בטרור (רו') בעיר. הרשויות העירוניות שקלו להכריז על עוצר, ושלטי חוצות הקוראים לגיוס לקבוצת ווגנר נראו מפורקים בחיפזון. דר שפיגל דיווח כי כל המקומות הפנויים בטיסות היוצאות ממוסקבה אזלו כאשר אנשים ניסו לברוח מהכוח המתקרב. לפי אתר פלייטרדאר24, המטוס הנשיאותי של רוסיה יצא ממוסקבה לסנקט פטרסבורג אך דובר הקרמלין דמיטרי פסקוב, הכחיש כי פוטין היה על המטוס. גם במחוז קלוגה, הסמוך למוסקבה, הרשויות הכריזו על הגבלות נסיעה כאשר המושל ולדיסלב שפשה אמר לתושבים "להימנע מנסיעה ברכב פרטי בכבישים אלה אלא אם כן הכרחי לחלוטין". לטענת פריגוז'ין, כוחותיו הגיעו למרחק של כ-200 ק"מ ממוסקבה לפני שחזרו על עקבותיהם. בעקבות המרד נשא נשיא רוסיה, ולדימיר פוטין, נאום לאומה, בו האשים אותם ב"בגידה" וב"נעיצת סכין בגב האומה" והבטיח תגובה קשה. פריגוז'ין השיב כי הנשיא טעה עמוקות בנוגע לבגידה במולדת, והם הפטריוטים של המולדת. והוסיף כי אף לוחם של קבוצת וגנר אינו מתכוון לבקש סליחה מהנשיא, משירות הביטחון הפדרלי או ממישהו אחר. כמו כן אמר כי המדינה לא תמשיך לחיות בשחיתות, מרמה וביורוקרטיה. נשיא צ'צ'ניה רמזן קדירוב, הודיע כי כוחותיו יסייעו לשלטון הרוסי לדכא את מרד קבוצת וגנר. שירות הביטחון הפדרלי הרוסי (FSB) פשט על מטה וגנר בסנקט פטרבורג. דיווחים לא מאומתים בתקשורת הרוסית אמרו כי קופסאות קרטון המכילות 4 מיליארד רובל (47 מיליון דולר) הוחרמו. פריגוז'ין אמר שהכסף נועד לתשלום משכורות לעובדים והוצאות אחרות של החברה. כמו כן דווח שנפתח בהליך פלילי נגד פריגוז'ין לפי סעיף 279, באשמת מרד מזוין. אולגה רומנובה, עיתונאית ומנהיגת ארגון זכויות האזרח הרוסי רוסיה מאחורי הסורגים (אנ'), האשימה את ה-FSB באיומים על קרובי משפחה של מורשעים שגייס וגנר מאז בוקר 24 ביוני. גנרלים רוסים, בהם סרגיי סורוביקין, פנו פומבית ללוחמי וגנר ודחקו בהם "לעצור". רוסיה חסמה את אתר גוגל חדשות. בערב 24 ביוני הודיע נשיא בלארוס לוקשנקו כי נפגש עם פריגוז'ין לבקשתו של פוטין. לפי הודעת לשכתו לעיתונות, תיווך לוקשנקו עסקה בה פריגוז'ין יסכים לעצור את התקדמותו ולחזור לבסיסיו בתמורה להבטחה רוסית להגנה על ביטחון כוחותיו. בהודעה קולית שנשלחה בערוץ הטלגרם שלו, מסר פריגוז'ין כי קיבל את ההסכם על מנת למנוע שפיכות דמים. פריגוז'ין אמר כי כוחותיו "יפנו אחורה את טוריהם, ויחזרו לבסיסי השדה לפי התוכנית". מספר שעות לאחר מכן, דיווח הערוץ הרוסי RT כי כוחות וגנר החלו לעזוב את רוסטוב, כאשר בהודעה ראשונה מטעם הקרמלין נמסר כי פריגוז'ין יוגלה לבלארוס, תוך סגירת תיק החקירה נגדו והבטחה כי יתר משתתפי ההתקוממות לא יועמדו לדין. בהמשך הערב נודע כי פריגוז'ין אכן יעבור לבלארוס. תוכן ההסכם שהוביל לנסיגה לא פורסם על ידי הצדדים באופן רשמי. עם זאת, להערכת שירות המודיעין הבריטי, נסיגת פריגוז'ין ואנשיו היא בעקבות איומי שירות המודיעין הרוסי לפגוע במשפחות בכירי קבוצת וגנר, בהם פריגוז'ין עצמו. ב-27 ביוני פורסם כי האישומים נגד פריגוז'ין וכוח וגנר הוסרו. מדיה וקבצים בנושא מרד קבוצת וגנר בוויקישיתוף ynet והסוכנויות, פוטין: "זו בגידה, דקירה בגב. אעשה הכול כדי להגן על רוסיה", באתר ynet, 24 ביוני 2023 אסף רוזנצוייג עמית ולדמן, ‏"כוח וגנר": מיהי קבוצת שכירי החרב שמאיימת לנקום במשרד ההגנה הרוסי?, באתר ‏מאקו‏, 3 במרץ 2022 Williams, Tom; Nancarrow, Dan (2023-06-24). "Live: Wagner fighters allegedly march into Russia, with leader vowing to go 'all the way' against military". ABC News. נבדק ב-2023-06-24. Gavin, Gabriel; Ross, Tim; Sheftalovich, Zoya (2023-06-23). "Putin in crisis: Wagner chief Prigozhin declares war on Russian military leadership, says 'we will destroy everything'". POLITICO. ארכיון מ-23 ביוני 2023. נבדק ב-2023-06-24. {{cite web}}: (עזרה) "Leader of Wagner mercenaries says forces entered Russian city of Rostov facing no resistance". PBS NewsHour. 2023-06-23. נבדק ב-2023-06-24. Ryan, Fergus; Ralph, Oliver; Aglionby, John (2023-06-24). "Russia uprising latest: Prigozhin says Wagner has agreed to stand down". Financial Times. נבדק ב-2023-06-24. Maynes, Charles (6 במרץ 2023). "Yevgeny Prigozhin, 'Putin's Chef,' has emerged from the shadows with his Wagner Group". NPR. ארכיון מ-24 במאי 2023. נבדק ב-23 ביוני 2023. {{cite web}}: (עזרה) "A mercenaries' war How Russia's invasion of Ukraine led to a 'secret mobilization' that allowed oligarch Evgeny Prigozhin to win back Putin's favor". Meduza (באנגלית). ארכיון מ-13 בינואר 2023. נבדק ב-2023-06-24. {{cite web}}: (עזרה) "Блеф или военный мятеж? Что означает ультиматум Евгения Пригожина". belsat.eu. נבדק ב-23 ביוני 2023. {{cite web}}: (עזרה) ניו יורק טיימס, הכל התחיל בבאחמוט: הפיצוץ בין פריגוז'ין להנהגה היה עניין של זמן, באתר הארץ, 24 ביוני 2023 קישור ארכיב שי לוי, ‏"קצין רוסי" מודה בסרטון: יריתי על אנשי חברת וגנר הרוסית, באתר ‏מאקו‏, 5 ביוני 2023 Institute for the Study of War, Institute for the Study of War (באנגלית) גיא אלסטר‏, "השף של פוטין" קם על יוצרו: זו קבוצת ואגנר המנסה להשתלט על רוסיה, באתר וואלה, 24 ביוני 2023 "Пригожин заявил, что Минобороны РФ ударило по позициям ЧВК Вагнера. «Эта тварь будет остановлена», — сказал Пригожин о Шойгу". Meduza (ברוסית). נבדק ב-23 ביוני 2023. {{cite web}}: (עזרה) Toler, Aric (23 ביוני 2023). "Site of Alleged Wagner Camp Attack Recently Visited by War Blogger". Bellingcat. ארכיון מ-23 ביוני 2023. נבדק ב-23 ביוני 2023. {{cite news}}: (עזרה) "ФСБ возбудила против Евгения Пригожина дело о призывах к мятежу". Радио Свобода (ברוסית). 23 ביוני 2023. ארכיון מ-23 ביוני 2023. נבדק ב-23 ביוני 2023. {{cite news}}: (עזרה) Cooney, Christy; Seales, Rebecca (23 ביוני 2023). "Russia accuses Wagner chief of urging 'armed mutiny'". BBC News. ארכיון מ-23 ביוני 2023. נבדק ב-23 ביוני 2023. {{cite news}}: (עזרה) "Выступление Пригожина звучит как объявление о начале военного переворота (хотя, кажется, перевороты начинаются не с этого) Вот что он сказал. Полная расшифровка". Meduza (ברוסית). ארכיון מ-23 ביוני 2023. נבדק ב-23 ביוני 2023. {{cite web}}: (עזרה) אסף רוזנצוייג, ‏מרד צבאי ברוסיה: "השתלטנו על העיר רוסטוב – בדרך למוסקווה" | עדכונים שוטפים, באתר ‏מאקו‏, 24 ביוני 2023 "Russian Generals Accuse Mercenary Leader of Trying to Mount a Coup". New York Times (באנגלית). 23 ביוני 2023. ארכיון מ-23 ביוני 2023. נבדק ב-23 ביוני 2023. {{cite web}}: (עזרה) In his words: Wagner chief Prigozhin on the Moscow ‘mutiny’, Al-Jazeera, June 27, 2023 גיא אלסטר ואמיר בוחבוט‏, רוסיה וקבוצת וגנר הגיעו להסכם: שכירי החרב יחזרו לבסיסים, פריגוז'ין יעבור לבלארוס, באתר וואלה, 24 ביוני 2023 גיא אלסטר‏, פוטין בנאום לאומה: המרד של קבוצת ואגנר הוא בגידה, התגובה תהיה קשה, באתר וואלה, 24 ביוני 2023 גיל תמרי, יוסף ישראל, נופר בדש, קבוצת וגנר בדרך למוסקבה; פוטין: "טרוריסטים בגדו במדינה שלנו", באתר חדשות 13, 24 ביוני 2023 מרד ברוסיה | הקרמלין: התיק הפלילי נגד פריגוז'ין ייסגר, הוסכם שיעבור לבלארוס, באתר TheMarker‏, 24 ביוני 2023 רויטרס, ‏המנהיג הצ'צ'ני רמזן קדירוב: "כוחותינו יסייעו בדיכוי המרד של פריגוז'ין", באתר מעריב אונליין, 24 ביוני 2023 Sauer, Pjotr (2023-06-23). "Russia investigates Wagner chief for 'armed mutiny' after call for attack on military". The Guardian. ISSN 0261-3077. ארכיון מ-24 ביוני 2023. נבדק ב-2023-06-24. {{cite news}}: (עזרה) "ФСБ возбудила уголовное дело о призывах к вооруженному мятежу после заявлений Пригожина о его «марше справедливости» в России". Meduza (ברוסית). ארכיון מ-23 ביוני 2023. נבדק ב-23 ביוני 2023. {{cite web}}: (עזרה) ""Пока не поздно, нужно остановить колонны и подчиниться воле президента». Генерал Суровикин призвал бойцов ЧВК Вагнера «решить вопросы мирным путем"". Meduza (ברוסית). נבדק ב-23 ביוני 2023. {{cite web}}: (עזרה) Grant, Nico (23 ביוני 2023). "Russia blocks Google News amid growing feud with mercenary leader". The New York Times. ארכיון מ-24 ביוני 2023. נבדק ב-23 ביוני 2023. {{cite web}}: (עזרה) Sonne, Paul; Troianovski, Anton; Kurmanaev, Anatoly (2023-06-24). "Russia-Ukraine War: Russian Paramilitary Chief Says His Forces Will Turn Around". The New York Times (באנגלית אמריקאית). ISSN 0362-4331. נבדק ב-2023-06-24. Reuters (2023-06-24). "Rebel Russian mercenaries will turn back to avoid bloodshed, leader says". Reuters (באנגלית). נבדק ב-2023-06-24. null (2023-06-24). "Russia-Ukraine War: Update from Paul Sonne". The New York Times (באנגלית אמריקאית). ISSN 0362-4331. נבדק ב-2023-06-24. Prigozhin to move to Belarus as part of deal to end Wagner uprising, מתוך אתר פייננשל טיימס, 24 ביוני 2023 (באנגלית) Russian agents’ threat to family made Prigozhin call off Moscow advance, מתוך אתר הטלגרף (פורסם באתר יאהו!) (באנגלית) ליזה רוזובסקי, רוסיה הודיעה רשמית על ביטול האישומים במרד כלפי אנשי "כוח וגנר", באתר הארץ, 27 ביוני 2023